ועדת הכספים, כנסת 17, פרוטוקול מספר 336, 2007-02-06 10:40

דוד טל: אני פותח את ישיבת ועדת הכספים.

דוד טל: על סדר היום הצעת חוק לתיקון פקודת מס הכנסה (תקופת הזכאות לחייל משוחרר), התשס"ז-2006.

אלכס מילר: הרעיון שעומד מאחורי הצעת החוק הוא להציע לאותם צעירים שמשתחררים היום משירות צבאי, ולהרחיב את ההטבה שניתנת על-ידי המדינה לתקופה שבעיניי היא די קצרה לאחר שחרורם מצה"ל.

אלכס מילר: כרגע ההטבה עומדת על 24 חודשים ואני מבקש – לאחר משא ומתן שניהלנו עם אנשי האוצר – להרחיב את התקופה ל-36 חודשים.

דוד טל: מיום השחרור?

אלכס מילר: מיום השחרור.

אלכס מילר: בהצעת החוק מוצע שזה יחול גם על אלו שמלאו 24 חודשים לשחרורם.

דוד טל: זה כולל שירות בצה"ל רק שנה וחצי.

אלכס מילר: הוא מקבל 24 חודשים הטבה ממס הכנסה, ואני נצמד לחוק הזה.

ניסן סלומינסקי: את הסכום הזה אפשר יהיה לנצל בשלוש שנים במקום בשנתיים.

דוד טל: אני שאלתי האם מי שמשרת שנה יהיה זכאי להטבה הזאת.

אלכס מילר: לא.

דוד טל: הוא צריך לשרת לפחות שנתיים.

ניסן סלומינסקי: נותנים הטבה מסוימת במשך 24 חודשים ומבקשים עכשיו להגדיל ל-36 חודשים, השאלה האם את ההטבה הזו אפשר לממש בתוך שלוש שנים או מאוחר יותר?

אלכס מילר: לא.

אלכס מילר: כרגע החוק אומר 24 חודשים ואנחנו מגדילים את זה ל-36 חודשים מיום השחרור.

בועז סופר: השינוי כאן הוא אחד: הרחבת פרק הזמן שבו ניתן לחיילים לנצל את נקודות הזיכוי שלהם.

בועז סופר: במקום 24 חודשים, 36 חודשים.

בועז סופר: אנחנו לא פוגעים בזכאות המקורית.

בועז סופר: כלומר, לפני כן היה צריך 24 חודשים ועכשיו מדברים על 36 חודשים.

ראובן ריבלין: אני מבקש להתייחס לזה כאל שנתיים ושלוש.

שגית אפיק: נקודות הזיכוי נשארות כפי שהיו.

שגית אפיק: אתם לא מעלים את נקודות הזיכוי לשנה נוספת.

שי חרמש: יש בעיה עם חיילות שמשרתות 23 חודשים?

שלי יחימוביץ': הגשתי הצעת חוק ספציפית בעניין הזה.

שלי יחימוביץ': לפעמים הם משרתות שבוע פחות.

שי חרמש: אני מציע לערוך תיקון.

שי חרמש: האם ישנה אפשרות להוריד את ה-24 ל-23 חודשים?

שי חרמש: כך נוכל לפתור את הבעיה של הבנות.

דוד טל: חברת הכנסת יחימוביץ אומרת שיש לה הצעת חוק.

שלי יחימוביץ': היא כבר הונחה.

דוד טל: אני חושב שזה לא פוגע בהצעת החוק של חבר הכנסת מילר.

שגית אפיק: הקריאה הטרומית צריכה לעבור קודם כדי שנוכל לאחד את ההצעות.

דוד טל: המשמעות שהצעת החוק של חבר הכנסת מילר תחכה שבועיים.

אלכס מילר: אי אפשר לחכות עם זה.

ראובן ריבלין: אנחנו מסכימים לדון בהצעת החוק של אלכס מילר לקריאה ראשונה, ולא צריך לחכות להצעת החוק של חברת הכנסת יחימוביץ.

ראובן ריבלין: כאשר חברת הכנסת יחימוביץ תעביר את הצעת החוק שלה, נוכל לאחד את הדיון בהצעת החוק שלה עם הצעת החוק של חבר הכנסת מילר.

ראובן ריבלין: כמה שהתקדמה הצעת החוק של חבר הכנסת מילר, חברת הכנסת יחימוביץ תצטרף אליו באותה עת.

ראובן ריבלין: היועצת המשפטית לכאורה צודקת, אבל בהצבעתנו אנחנו יכולים לעשות אחרת.

ראובן ריבלין: כאשר תגיע הצעת החוק של חברת הכנסת יחימוביץ, אני אציע הצעה פשוטה והיא לאחד מיד את הצעת החוק שלה לאותו שלב שהגיעה הצעת החוק של חבר הכנסת מילר.

ראובן ריבלין: לגבי הצעת החוק של חבר הכנסת מילר.

ראובן ריבלין: האם אתה רוצה שהחיילים המשוחררים יוכלו לנצל את הזכויות המגיעות להם לא בתוך שנתיים אלא בתוך שלוש שנים, או האם אתה רוצה להגדיל את הזכויות המגיעות להם בשליש?

אלכס מילר: לשלוש שנים.

דוד טל: הוא רוצה את אותן זכויות לפרק זמן ארוך יותר.

אלכס מילר: כיום הם מקבלים נקודות זיכוי במשך 24 חודשים.

ניסן סלומינסקי: האוצר אומר שמה שהחיילים יכולים לנצל במשך 24 חודשים , אחר כך זה נגמר.

ניסן סלומינסקי: אתה אומר שאם החייל המשוחרר לא ניצל את זה והתחיל שנה מאוחר יותר, עדיין הוא יוכל לנצל את זה עוד שנה.

אלכס מילר: זה לא מצטבר.

חיים אומן: חוק חיילים משוחררים מדבר על זכויות החיילים המשוחררים למשך 5 שנים.

חיים אומן: אנחנו מעודדים היום חיילים משוחררים ללכת קודם כל ללימודים.

חיים אומן: חלק מהציבור הזה גם נוסע לטיולים.

חיים אומן: לכן אנחנו מגיעים למצב שרוב החיילים לא מנצלים את זה כי בתוך שנתיים זה נגמר.

חיים אומן: אנחנו היינו רוצים שזה יהיה אפילו לחמש שנים, כמו חוק חיילים משוחררים.

שגית אפיק: הצעת חוק לתיקון פקודת מס הכנסה (תיקון מס' 153) (תקופת הכאות לחייל משוחרר), התשס"ו-2007 1.

שגית אפיק: תיקון סעיף 39א בפקודת מס הכנסה, בסעיף 39א, במקום "מעשרים וארבעה" יבוא "משלושים ושישה".

שגית אפיק: 2.

שגית אפיק: תחילה ותחולה (א) תחילתו של חוק זה ביום י"א בטבת התשס"ז (1 בינואר 2007) (להלן – יום התחילה) (ב) הוראות סעיף 39א לפקודה כנוסחו בסעיף 1 לחוק יחולו גם על חייל משוחרר שביום התחילה טרם חלפו 24 חודשים מיום שסיים את שירותו הסדיר, ועד תוך 36 חודשים מתוך החודש שבו סיים את שירותו הסדיר.

שגית אפיק: זה מקנה שנה נוספת למי שהשתחרר בשנתיים האחרונות.

בועז סופר: זה אומר שהתחולה היא מה-1 בינואר 2005 כי לוקחים 24 חודשים אחורה.

בועז סופר: היו"ר יעקב ליצמן מנהל את הישיבה

שגית אפיק: בהצעת החוק צריך לכתוב גם את עלות הצעת החוק.

יעקב ליצמן: אבל אם יש הסכמה, זה לא משנה.

ראובן ריבלין: מדובר פה על הטבות שקיימות היום לחיילים ואלה איקס הטבות שכבר אושרו בתקציב המדינה.

ראובן ריבלין: כל מה שאתה אומר הוא שאתם מסכימים לאפשרות של החייל לנצל את זה בשלוש שנים במקום בשנתיים, כאשר האיקס הניתן הוא אותו איקס.

בועז סופר: זה אומר שבשנתיים הראשונות חייל יכול לנצל פחות את נקודות הזכאות.

בועז סופר: אם הוא עובד בחצי משרה, אם הוא נסע לתאילנד, לכן בסופו של דבר אני יכול לתת לו נקודות זיכוי ללא סוף, אבל הוא לא יכול לנצל אותן.

בועז סופר: לכן יש עלות והעלות נובעת מהסיבה שלמעשה יש הרחבה נוספת של יכולת הניצול.

ניסן סלומינסקי: הוא משתחרר היום ומתחיל לנצל את נקודות הזכות באופן מלא.

ניסן סלומינסקי: הניצול הזה מסתיים אחרי 24 חודשים או אחרי 36 חודשים?

בועז סופר: אחרי 36 חודשים.

ניסן סלומינסקי: זאת אומרת, הוא יכול לנצל באופן מלא במשך שלוש שנים.

בועז סופר: כן.

ניסן סלומינסקי: זאת התוספת.

בועז סופר: כדי שלא אובן לא נכון, אני בכל-זאת מבקש להבהיר.

בועז סופר: נניח שכל החיילים המשוחררים לא עבדו חצי יום בימי חייהם עד 24 חודשים מתום השחרור.

בועז סופר: זה אומר שהעלות היא אפס.

בועז סופר: אומרים לי שהם מתחילים לעבוד רק ב-24 חודשים ויום ועכשיו הם יוכלו לנצל את נקודות הזכאות שלהם.

בועז סופר: אני אומר שהדלתא היא 40 מיליון שקלים כי עד היום היה לי אפס והיום זה 40 מיליון.

ניסן סלומינסקי: חייל שמתחיל לעבוד ביום הראשון לשחרורו, הוא מקבל את הנקודות ועכשיו הנקודות האלה יהיו לו ל-36 חודשים במקום ל-24 חודשים?

בועז סופר: כן.

בועז סופר: את התחולה אנחנו נבקש לא לקבוע רטרואקטיבית.

יעקב ליצמן: חבר הכנסת מילר, אתה מבקש רטרואקטיבית והם מתנגדים.

יעקב ליצמן: לכן אני אציע פשרה, שהחוק יחול מה-1 בינואר 2006, אז הגשת את הצעת החוק.

אלכס מילר: בסדר.

שגית אפיק: 36 חודשים במקום 24 חודשים יחולו לגבי חייל שהשתחרר החל ב-1 בינואר 2006.

יעקב ליצמן: מי בעד?

יעקב ליצמן: ה צ ב ע ה אושר תודה רבה.